|  |  |
| --- | --- |
| Sut rydw i’n cyflwyno cais? | Dylech chi gyflwyno cais yn uniongyrchol i'ch sefydliad dewis cyntaf. Mae rhagor o fanylion ar gael yn: <https://www.bangor.ac.uk/cy/study/postgraduate/apply> |
| Ar gyfer pwy mae'r rhaglen hon? | Mae'r MA Addysg Genedlaethol (Cymru) yn rhaglen wirioneddol drawsnewidiol, ac un sy'n arwain y sector, ar gyfer ymarferwyr addysgol proffesiynol yng Nghymru, o athrawon gyrfa gynnar i uwch-arweinwyr. Mae'r dirwedd addysgol yng Nghymru yn newid yn gyflym. Yn ogystal â meistroli set gymhleth o sgiliau i arwain, ysgogi a hwyluso dysgu myfyrwyr, mae addysgu'n galw am y gallu i ymchwilio i ymarfer proffesiynol er mwyn ei wella. Bydd yr MA Addysg Genedlaethol (Cymru), a ddatblygwyd ar y cyd gan saith prifysgol yng Nghymru, drwy ymgysylltu'n uniongyrchol ag amrywiaeth o randdeiliaid allweddol gan gynnwys Llywodraeth Cymru, yn sicrhau y bydd gan yr holl ymarferwyr addysg proffesiynol yng Nghymru yr un cyfle o safon uchel i wella eu gwybodaeth broffesiynol, ymgymryd ag ymchwil a gwella eu hymarfer proffesiynol. |
| Beth yw'r gofynion mynediad? | Rhaid bod ymgeiswyr yn meddu ar Statws Athro Cymwysedig a rhaid eu bod yn gweithio yn sector addysg orfodol y DU ar hyn o bryd. |
| Ydy'r cwrs yn gofyn am ddosbarthiad gradd penodol ar lefel israddedig? | Nid yw'r cwrs yn gofyn am ddosbarthiad gradd penodol ar lefel israddedig. Mae'r gofynion mynediad fel y nodir uchod. |
| Rwyf wedi cwblhau’r GTP, a ydw i’n gymwys i ddilyn y cwrs gradd MA Addysg (Cymru) Genedlaethol? | Ydych, mae athrawon sydd wedi cymhwyso trwy ddilyn y llwybr GTP yn gymwys i gyflwyno cais ar gyfer y cwrs gradd MA Addysg (Cymru) Genedlaethol. Bydd angen i chi fapio eich dysgu a/neu eich profiad yn erbyn y Deilliannau Dysgu yn adran Cydnabod Dysgu Blaenorol y ffurflen atodol sydd ar [gael yma.](https://www.bangor.ac.uk/cy/courses/postgraduate-taught/2021/addysg-cenedlaethol-cymru-cyfrwng-cymraeg-ma#gofynionmynediad) Mae canllawiau ar sut i lenwi hon ar gael yn y polisi Cydnabod Dysgu Blaenorol. |
| Beth yw'r dyddiadau cau am gyflwyno cais? | Caiff ceisiadau eu hystyried drwy gydol y flwyddyn, ond os hoffech gael eich ystyried am gyllid, mae'r dyddiadau cau canlynol yn berthnasol:  Dyddiad cau cyntaf ar gyfer ceisiadau am gyllid: 17.7.21  Ail ddyddiad cau ar gyfer ceisiadau am gyllid: 17.9.21 Medi   Dyddiad cofrestru hwyraf posib (rhaid bod myfyrwyr wedi cwblhau cofrestru erbyn y dyddiad hwn): 15 Hydref 2021 |
| Beth yw Cydnabyddiaeth am Ddysgu Blaenorol? | Cydnabyddiaeth am Ddysgu Blaenorol yw'r broses o gydnabod dysgu a gyflawnwyd gan unigolyn cyn cael ei dderbyn i'r MA. At ddiben y rhaglen hon, mae'r term yn cwmpasu’r canlynol: a) Trosglwyddo Credydau - lle mae'r credydau neu'r cymhwyster wedi cael eu dyfarnu gan sefydliad addysg uwch yn y DU fel rhan o gymhwyster ffurfiol; b) Cydnabod Dysgu Blaenorol trwy Brofiad – lle mae dysgu a gyflawnir drwy brofiad yn cael ei asesu a'i gydnabod. |
| Allaf gael fy eithrio o ran o'r MA h.y. fy nerbyn drwy Gydnabod Dysgu Blaenorol? | Efallai y bydd modd eich derbyn i lefel uwch yr MA ar sail modiwlau lefel M a astudiwyd mewn sefydliad arall yn y DU yn ystod y pum mlynedd flaenorol. Dylech ddefnyddio’r ffurflen gais safonol i ymgeisio, ond gwnewch yn siŵr eich bod yn cynnwys eich trawsgrifiadau academaidd blaenorol yn ogystal â chopi o faes llafur y cwrs gan roi manylion am y deilliannau dysgu a phwysiad y credydau. |
| Pa ddogfennau bydd angen i mi eu hanfon atoch? | Yn ogystal â chwblhau proses ymgeisio safonol y Brifysgol, bydd angen i chi gyflwyno ffurflen gais atodol hefyd sydd ar gael yma: <https://www.bangor.ac.uk/cy/courses/postgraduate-taught/2021/addysg-cenedlaethol-cymru-cyfrwng-cymraeg-ma#gofynionmynediad>  Datganiad o gefnogaeth gan eich Pennaeth neu uwch-gydweithiwr arall/rheolwr.  Os ydych yn cyflwyno cais am Achrediad Dysgu drwy Brofiad, bydd angen i chi gyflwyno CV. Os ydych yn cyflwyno cais am Drosglwyddo Credydau, bydd angen i chi amgáu eich Trawsgrifiad Academaidd SAC gan restru'r modiwlau. |
| Oes angen TGAU Iaith Gymraeg arnaf? | Nid oes angen TGAU Iaith Gymraeg arnoch i gyflwyno cais am y cwrs hwn. |
| Sut gallaf gofrestru am Ddiwrnod Agored Rhithwir? | Edrychwch ar wefan y Brifysgol rydych chi wedi'i dewis am fanylion diwrnodau agored rhithwir. |
| Rwyf wedi derbyn cynnig amodol. Beth mae hyn yn ei olygu? | Mae cynnig amodol yn golygu eich bod wedi cael eich derbyn i’r rhaglen MA AR YR AMOD eich bod yn bodloni'r meini prawf a nodwyd yn eich cynnig ffurfiol. |
| Fydd angen i mi ddarparu datgeliad troseddol manylach penodol i'r rhaglen drwy'r Gwasanaeth Datgelu a Gwahardd (DBS)? | Fel athro proffesiynol, byddwch eisoes wedi cael gwiriadau drwy'r Gwasanaeth Datgelu a Gwahardd (DBS) felly ni fydd angen i chi gwblhau'r broses hon eto. |
| Athro yn Lloegr/yr Alban/Gogledd Iwerddon ydw i - allaf gyflwyno cais i'r rhaglen? | Gallwch. Rydym yn croesawu ceisiadau gan athrawon o bob rhan o'r DU. |
| Athro ydw i sy'n gweithio yn yr UE/gwlad dramor y tu allan i'r UE - allaf gyflwyno cais am y rhaglen? | Yn anffodus, nid yw'r rhaglen hon ar gael i athrawon yn yr UE/mewn gwledydd tramor y tu allan i’r DU. |